pythainlp/thaigov-v2-corpus-22032023 huggingface dataset:
วันอาทิตย์ที่ 14 สิงหาคม 2565
“อลงกรณ์” นำกระทรวงเกษตรฯ ขับเคลื่อน “เพชรบุรีโมเดล”
“อลงกรณ์” นำกระทรวงเกษตรฯ ขับเคลื่อน “เพชรบุรีโมเดล” คิกออฟโครงการพืชเศรษฐกิจใหม่สาหร่ายอาหารแห่งอนาคต (Future Food) หวังสร้างอาชีพเพิ่มรายได้ให้เกษตรกร
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการฟื้นฟูและพัฒนาศักยภาพการประมงไทย กล่าววันนี้ (14 ส.ค.) ว่า วันนี้เป็นการคิกออฟขับเคลื่อนโครงการพืชเศรษฐกิจใหม่สาหร่าย : อาหารแห่งอนาคต (Future Food) ที่เพชรบุรีเป็นจังหวัดแรก เพื่อสร้างอาชีพเพิ่มรายได้เกษตรกร โดยกรมประมงซึ่งมีภารกิจตามกฎหมายรับผิดชอบสัตว์น้ำและพืชน้ำเป็นหน่วยงานหลักในการบริหารโครงการ ร่วมด้วย นายสมบุญ ธัญญาผล ประมงจังหวัด ว่าที่ร้อยตรีอาณัติ หุ่นหลา เกษตรจังหวัด นางสาวศิริวรรณ เครือเล็ก เกษตรและสหกรณ์จังหวัด นายประพัฒน์ ก่อสวัสดิพัฒน์ ผู้อำนวยการศูนย์วิจัยและพัฒนาประมงชายฝั่งจังหวัดเพชรบุรี
การเลือกเพชรบุรีเป็นจังหวัดคิกออฟโครงการ เนื่องจากมีพื้นฐานการเพาะเลี้ยงสาหร่ายพวงองุ่นใหญ่ที่สุดในประเทศไทย ในพื้นที่อำเภอบ้านแหลมโดยการสนับสนุนของกรมประมง และเป็นจังหวัดตัวอย่างต้นแบบในยุทธศาสตร์ และแผนกลยุทธ์การพัฒนาสาหร่ายให้เป็นหนึ่งในจังหวัดต้นแบบภายใต้แนวทาง “เพชรบุรีโมเดล” ซึ่งจะส่งเสริมตั้งแต่ การวิจัยและพัฒนา การพัฒนาการผลิตด้วยภูมิปัญญาท้องถิ่นและเทคโนโลยีสมัยใหม่ การสร้างศักยภาพผู้เพาะเลี้ยงสาหร่าย การแปรรูปสร้างมูลค่าเพิ่มโดยวิสาหกิจชุมชน องค์กรชุมชนประมงท้องถิ่นและผู้ประกอบการภาคเอกชน การสร้างแบรนด์และการส่งเสริมการตลาดทั้งออนไลน์และออฟไลน์ โดยกรมประมงได้ผนึกความร่วมมือกับภาครัฐภาคเอกชนภาควิชาการ มูลนิธิเวิลด์วิว ไคลเมท และมูลนิธิเวิลด์วิว อินเตอร์เนชั่นแนล โดยได้เยี่ยมชมศูนย์วิจัยและพัฒนาประมงชายฝั่งจังหวัดเพชรบุรี ที่แหลมผักเบี้ยดำเนินการวิจัยและพัฒนาสาหร่ายทะเลหลายสายพันธุ์ เช่น สาหร่ายพวงองุ่น สาหร่ายลิ้นมังกร สาหร่ายผักกาด สาหร่ายโพรง สาหร่ายขนนก และสาหร่ายผมนาง เป็นต้น จากนั้น จึงเยี่ยมชมกิจการฟาร์มเลี้ยงสาหร่าย เช่น แฟมิลิฟาร์ม เบญจมาศฟาร์ม และฟาร์มเลี้ยงสาหร่ายแบบเกษตรอินทรีย์ ที่ฟาร์มทะเลตัวอย่างในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
“เพชรบุรีมีศักยภาพมากสำหรับการพัฒนาเป็นโมเดลต้นแบบการขับเคลื่อนโครงการสาหร่าย อาหารแห่งอนาคต และจะเป็นพืชเศรษฐกิจตัวใหม่ของประเทศ เนื่องจากปัจจุบัน การผลิตสาหร่ายทะเลเติบโตอย่างรวดเร็ว มีผลผลิตทั้งหมดทั่วโลกในปี 2562 ไม่น้อยกว่า 35 ล้านตัน มีมูลค่ารวมของอุตสาหกรรมอยู่ที่ 5 แสนล้านบาท โดยประเทศไทยมี 22 จังหวัดติดทะเลมหาสมุทรเหมาะกับสาหร่ายทะเล และ 28 จังหวัด บนบกสามารถเพาะเลี้ยงสาหร่ายน้ำจืด ทั้งนี้ นโยบายสาหร่ายพืชแห่งอนาคต อาหารแห่งอนาคต (Future Food) ของกระทรวงเกษตรและสหกรณ์ โดย ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มุ่งยกระดับอัพเกรดภาคเกษตรของไทยสู่เกษตรมูลค่าสูง เพื่อสร้างงานสร้างอาชีพเพิ่มรายได้ใหม่ให้เกษตรกรและพัฒนาเศรษฐกิจฐานรากให้เข้มแข็ง รวมทั้งตอบโจทย์วาระเศรษฐกิจมหาสมุทรที่ยั่งยืน (Sustainable Ocean Economy) เพื่อเป็นส่วนร่วมในทศวรรษวิทยาศาสตร์มหาสมุทรแห่งสหประชาชาติ เพื่อการพัฒนาที่ยั่งยืน (พ.ศ. 2564 - 2573) และการลดภาวะโลกร้อนจากผลกระทบของก๊าซเรือนกระจก จึงดำเนินการสนับสนุนส่งเสริมการผลิตและแปรรูปสาหร่ายเป็นอาหารแห่งอนาคตตัวใหม่ เนื่องจากมีศักยภาพที่จะนำไปใช้ในอาหาร อาหารเสริม อาหารสัตว์ ปุ๋ย เชื้อเพลิงชีวภาพ เวชภัณฑ์ เครื่องสำอาง เซรั่มชะลอความแก่ เป็นต้น.” นายอลงกรณ์ กล่าว
วันอังคารที่ 31 สิงหาคม 2564
รฟม. จัดกิจกรรม “ส่งแมสก์ทันใจ ห่างไกล COVID-19”
พร้อมผลิตสื่อให้ความรู้การเดินทางด้วยรถไฟฟ้าให้ปลอดภัยห่างไกล COVID-19 ให้แก่โรงเรียนตามแนวสายทาง
การรถไฟฟ้าขนส่งมวลชนแห่งประเทศไทย (รฟม.) จัดกิจกรรม “ส่งแมสก์ทันใจ ห่างไกล COVID-19” โดยได้ส่งมอบหน้ากากผ้า “แมสก์ทันใจ” จำนวน 2,700 ชิ้น และเจลแอลกอฮอล์แบบสายคล้องคอ จำนวน 2,700 ขวด ให้แก่ ครู นักเรียน และบุคลากรที่ปฏิบัติงานในโรงเรียนตามแนวสายทางโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้แก่ โรงเรียนดลวิทยา โรงเรียนทินกรพิทยานุสรณ์ และโรงเรียนมีนประสาท เพื่อให้นำไปใช้ประโยชน์ในการป้องกันการแพร่ระบาดของเชื้อไวรัส COVID-19 โดยมีตัวแทนครูของแต่ละโรงเรียน เป็นผู้รับมอบและจะนำไปแจกจ่ายต่อไป
นอกจากนี้ รฟม. ยังได้ผลิตสื่อประชาสัมพันธ์ “รถไฟฟ้ามาแล้ว ตอนเดินทางปลอดภัยห่างไกล COVID-19” เพื่อให้ความรู้เกี่ยวกับการใช้รถไฟฟ้าและการปฏิบัติตัวในสถานการณ์การระบาดของโรคติดเชื้อไวรัส COVID-19 กับนักเรียนโดยมีการสื่อสารผ่านช่องทางออนไลน์ พร้อมทั้งส่งมอบโปสเตอร์ประชาสัมพันธ์ให้ความรู้เกี่ยวกับการดูแลและการปฏิบัติตน เพื่อให้สอดคล้องกับการใช้ชีวิตรูปแบบใหม่ในสังคม (New Normal) ด้วย ท่านสามารถดาวน์โหลดสื่อประชาสัมพันธ์ได้ที่ https://youtu.be/7f-gdAeZtpg ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดำเนินมาอย่างต่อเนื่อง ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
วันศุกร์ที่ 18 มิถุนายน 2564
ประกาศ ขสมก. ประจำวันที่ 17 มิถุนายน 2564 พนักงานติดเชื้อไวรัส COVID-19 จำนวน 1 ราย
ประกาศ ขสมก. ประจำวันที่ 17 มิถุนายน 2564 พนักงานติดเชื้อไวรัส COVID-19 จำนวน 1 ราย
ประกาศ ขสมก. ประจำวันที่ 17 มิถุนายน 2564 พนักงานติดเชื้อไวรัส COVID-19 จำนวน 1 ราย
พนักงานเก็บค่าโดยสารรถปรับอากาศ สาย 505 เขตการเดินรถที่ 7
วันอังคารที่ 18 มกราคม 2565
กระทรวงยุติธรรม โดยกรมคุ้มครองสิทธิและเสรีภาพ เข้าพบ จเรตำรวจแห่งชาติ หารือเชิงรุก
กระทรวงยุติธรรม โดยกรมคุ้มครองสิทธิและเสรีภาพ เข้าพบ จเรตำรวจแห่งชาติ หารือเชิงรุก เร่งแจ้งสิทธิช่วยเหลือเยียวยาผู้เสียหายในคดีอาญา ให้เข้าถึงเหยื่อทุกรายที่ยังไม่ได้ยื่นคำขอ
วันนี้ (วันจันทร์ที่ 17 มกราคม 2565) เวลา 13.30 น. ณ ห้องประชุมสำนักงานกำลังพล อาคาร 5 ชั้น 6 สำนักงานตำรวจแห่งชาติ นายเรืองศักดิ์ สุวารี อธิบดีกรมคุ้มครองสิทธิและเสรีภาพ พร้อมด้วย พลโทมานะ เกิดโท ที่ปรึกษากรมคุ้มครองสิทธิและเสรีภาพ นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ นางสาวจิฬาภรณ์ ตามชู กฤษณสุวรรณ ผู้อำนวยการสำนักงานช่วยเหลือทางการเงินแก่ผู้เสียหายและจำเลยในคดีอาญา นางสาวเปรมยุดา ตันติกนกพร ผู้อำนวยการกองพิทักษ์สิทธิและเสรีภาพ และคณะ ได้ เข้าพบ พล.ต.ท.มนตรี ยิ้มแย้ม รองจเรตำรวจแห่งชาติ สำนักงานตำรวจแห่งชาติ และคณะ เพื่อร่วมหารือการดำเนินงานเชิงรุกในการช่วยเหลือผู้เสียหายในคดีอาญา ให้เข้าถึงเหยื่อ ทุกรายที่ยังไม่ได้ยื่นคำขอ
สำหรับการประชุมดังกล่าวได้ร่วมกันพิจารณาในประเด็น ดังนี้
1. ความร่วมมือในการส่งต่อระบบฐานข้อมูลผู้เสียหายในคดีอาญา เพื่อให้ทางกรมคุ้มครองสิทธิและเสรีภาพ ตรวจสอบและ
ดำเนินการเชิงรุกแจ้งสิทธิและรับคำขอค่าตอบแทนผู้เสียหายในคดีอาญาร่วมกับสถานีตำรวจทั่วประเทศ
2. การพัฒนาแอพพลิเคชั่น เพื่อให้มีความสะดวกรวดเร็ว สำหรับเจ้าหน้าที่ผู้ปฏิบัติงาน พนักงานสอบสวน และประชาชน
3. แนวทางความร่วมมือในการจัดหาทนายความในชั้นสอบสวน ตามประมวลกฎหมายอาญามาตรา 134 / 1 โดยได้รับคำแนะนำให้กรมครองสิทธิและเสรีภาพ ประสานข้อมูลกับสภาทนายความ เกี่ยวกับบัญชีรายชื่อและการให้บริการของทนายความ เพื่อจะได้จัดทำ มาตรฐานการบริการของทนายความร่วมกับสำนักงานตำรวจแห่งชาติต่อไป
ทั้งนี้ การประชุมหารือดังกล่าวเป็นไปด้วยความเรียบร้อย ซึ่งกรมคุ้มครองสิทธิและเสรีภาพและสำนักงานตำรวจแห่งชาติ จะได้นำข้อหารือมาดำเนินการในส่วนที่เกี่ยวข้อง เพื่อให้บริการประชาชนให้เกิดความสะดวกรวดเร็ว และเป็นธรรม ต่อไป
วันพุธที่ 23 มิถุนายน 2564
เลื่อนเปิดภาคเรียนที่1/2564 ลดการแพร่ระบาดโรคโควิด-19
วันศุกร์ที่ 28 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้สถานศึกษาเลื่อนการเปิดภาคเรียนที่หนึ่ง ปีการศึกษา 2564 จากเดิมวันที่ 1 มิ.ย.เป็นวันที่ 14 มิ.ย. 2564 เพื่อความปลอดภัยและระวังป้องกันนักเรียน นักศึกษา ครู และบุคลากรทางการศึกษา ไม่ให้เสี่ยงกับการติดเชื้อโควิด-19 และมีระยะเวลารับการฉีดวัคซีนของครูและบุคลากรทางการศึกษา รวมทั้งรองรับการย้ายสถานศึกษาของนักเรียนในแต่ละช่วงชั้น โดยกระทรวงศึกษาธิการจะปรับวิธีการเรียนการสอนให้สอดคล้องกับระยะเวลาและหลักสูตรในแต่ละระดับ ยึดหลักความปลอดภัยสูงสุดของเด็ก ครู ผู้ปกครองเป็นที่ตั้ง ทั้งการจัดเตรียมการเรียนการสอนผ่านทางออนไลน์ และออนแอร์ผ่านช่องทางต่าง ๆ เพื่อให้ผู้เรียนไม่พลาดโอกาสในการเรียนรู้
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันเสาร์ที่ 16 กรกฎาคม 2565
สำนักงานสลากฯ แจ้ง งวด 1 สิงหาคมนี้ ปรับรูปแบบป้องกันการปลอมแปลงบนใบสลาก โดยพิมพ์เลขชุดทับงวดวันที่ หวังแก้ปัญหาสลากทิพย์ และป้องกันการปลอมแปลงสลาก
สำนักงานสลากกินแบ่งรัฐบาลปรับรูปแบบของข้อมูลบนใบสลากจากเดิม "ชุดที่" จะอยู่ใต้ "งวดวันที่" ปรับเปลี่ยนเป็น พิมพ์หมายเลข "ชุดที่" เพิ่มโดยพิมพ์ทับลงบน "งวดวันที่" ซึ่งจะทำให้ เห็นเลขชุดได้อย่างชัดเจน ในตำแหน่งเดียวกับงวดวันที่
พันโท หนุน ศันสนาคม ผู้อำนวยการสำนักงานสลากกินแบ่งรัฐบาล กล่าวต่อผู้สื่อข่าวถึงกรณีที่มีการนำรูปภาพสลากฯ ไปโพสต์จำหน่าย โดยปกปิดสาระสำคัญบนใบสลาก ทำให้ไม่สามารถตรวจสอบได้ว่า เป็นสลากที่ถูกนำไปวนขายหลายทอด โดยไม่มีสลากจริงหรือที่เรียกกันว่าสลากทิพย์ตามที่ปรากฎเป็นข่าว อีกทั้ง ยังมีกรณีการนำสลากที่ไม่ถูกรางวัลไปปลอมแปลงแก้ไขตัวเลขแล้วนำไปหลอกขายให้กับประชาชนที่หลงเชื่อต้องสูญเสียทรัพย์สินเงินทอง อีกทั้งหากนำสลากปลอมแปลงแก้ไขมาขึ้นเงินรางวัล ก็จะถูกดำเนินคดีตามกฎหมายอีกด้วย ซึ่งประเด็นเหล่านี้ ทำให้ประชาชนผู้ซื้อได้รับความเดือดร้อน นอกจากการต้องซื้อสลากราคาเกินกว่าที่กำหนดแล้ว ยังอาจจะถูกหลอกลวงจากการที่ไม่มีสลากฉบับจริง หากถูกรางวัลจะไม่สามารถขึ้นเงินรางวัลได้
เพื่อเป็นการแก้ไขปัญหาดังกล่าว สำนักงานสลากฯ จึงได้ปรับรูปแบบของข้อมูลบนใบสลากจากเดิม "ชุดที่" จะอยู่ใต้ "งวดวันที่" ปรับเปลี่ยนเป็น พิมพ์หมายเลข "ชุดที่" เพิ่มโดยพิมพ์ทับลงบน "งวดวันที่" ซึ่งจะทำให้ เห็นเลขชุดได้อย่างชัดเจน ในตำแหน่งเดียวกับงวดวันที่ ซึ่งเป็นส่วนที่ผู้โพสต์ขายจะต้องเปิดเผยให้ผู้ซื้อเห็นได้อย่างชัดเจนอยู่แล้ว นอกเหนือจากหมายเลขบนใบสลาก เมื่อผู้ซื้อสลากทราบหมายเลขชุดก็จะสามารถตรวจสอบได้ว่า สลากฉบับนั้นๆ ได้ถูกนำไปขายที่อื่นด้วยหรือไม่ นอกจากนี้ ยังเป็นการป้องกันการปลอมแปลงบนใบสลากแล้วนำไปหลอกขายให้กับประชาชนอีกด้วย ทั้งนี้ รูปแบบดังกล่าวจะเริ่มพิมพ์ออกจำหน่ายตั้งแต่งวดวันที่ 1 สิงหาคม 2565 เป็นต้นไป
วันศุกร์ที่ 17 ธันวาคม 2564
วธ.จัดการแสดงโขนรามเกียรติ์ ชุด ลักษมีสีดา สนองพระราชดำริสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง หนุนคนรุ่นใหม่สืบสานมรดกวัฒนธรรมของมนุษยชาติ
วธ.จัดการแสดงโขนรามเกียรติ์ ชุด ลักษมีสีดา สนองพระราชดำริสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง หนุนคนรุ่นใหม่สืบสานมรดกวัฒนธรรมของมนุษยชาติ
วธ.จัดการแสดงโขนรามเกียรติ์ ชุด ลักษมีสีดา สนองพระราชดำริสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง หนุนคนรุ่นใหม่สืบสานมรดกวัฒนธรรมของมนุษยชาติ
เมื่อวันที่ ๑๖ ธันวาคม ๒๕๖๔ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานแถลงข่าวการจัดโครงการเผยแพร่ศิลปวัฒนธรรมทั่วทิศแผ่นดินไทย การแสดงโขนเรื่อง รามเกียรติ์ ชุด ลักษมีสีดา ตั้งแต่เดือนธันวาคม ๒๕๖๔ - กันยายน ๒๕๖๕ ใน ๔ ภูมิภาค ได้แก่ ภาคกลาง ภาคเหนือ ภาคใต้ และภาคตะวันออกเฉียงเหนือ โดยมีนายกิตติพันธ์ พานสุวรรณ อธิบดีกรมศิลปากร นางนิภา โสภาสัมฤทธิ์ อธิการบดีสถาบันบัณฑิตพัฒนศิลป์ ผู้บริหาร ศิลปินแห่งชาติ สาขาศิลปะการแสดง และผู้แทนหน่วยงานที่เกี่ยวข้อง เข้าร่วม ณ บริเวณหน้าพระอุโบสถบวรสถานสุทธาวาส (วัดพระแก้ววังหน้า) สถาบันบัณฑิตพัฒนศิลป์ กรุงเทพฯ
นายอิทธิพล กล่าวว่า กระทรวงวัฒนธรรม (วธ.) มีนโยบายในการสืบสาน รักษา ต่อยอดงานศิลปวัฒธรรมของชาติให้คงอยู่อย่างยั่งยืน โดยเฉพาะการอนุรักษ์ ส่งเสริม ฟื้นฟู สืบสานและพัฒนาการแสดงโขนในทุกมิติ เพื่อสนองพระราชดำริในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และส่งเสริมความเป็นไทยที่มีศักยภาพด้านศิลปะการแสดง โดยนำทุนทางวัฒนธรรมมาต่อยอดสร้างสรรค์เพื่อเพิ่มคุณค่าและมูลค่าทางเศรษฐกิจ
รัฐมนตรีว่าการกระทรวงวัฒนธรรม กล่าวอีกว่า วธ.โดยสถาบันบัณฑิตพัฒนศิลป์ (สบศ.) จึงจัดโครงการเผยแพร่ศิลปวัฒนธรรมทั่วทิศแผ่นดินไทย การแสดงโขน เรื่องรามเกียรติ์ ชุด ลักษมีสีดา ตั้งแต่เดือนธันวาคม 2564 - กันยายน 2565 จำนวน 14 ครั้งใน 4 ภูมิภาค ได้แก่ ภาคกลาง เช่น งานยอยศยิ่งฟ้าอยุธยามรดกโลก วันที่ 18 ธันวาคม 2564 ณ ลานวัฒนธรรม หน้าพระบรมราชานุสาวรีย์สมเด็จพระรามาธิบดีที่ 1 (พระเจ้าอู่ทอง) จ.พระนครศรีอยุธยา งานวันสมเด็จพระนางเจ้ารำไพพรรณี วันที่ 20 ธันวาคม 2564 ณ มหาวิทยาลัยราชภัฏรำไพพรรณี จ.จันทบุรี งานเที่ยวทั่วไทย สไตล์พรีเมี่ยม ครั้งที่ 27 วันที่ 23 ธันวาคม 2564 ณ ศูนย์การค้าไอคอนสยาม ชั้น 7 ทรูไอคอนฮอลล์ กรุงเทพฯ ภาคเหนือ เช่น งานฤดูหนาว วันที่ 26 ธันวาคม 2564 ณ อนุสาวรีย์สามกษัตริย์ จ.เชียงใหม่ ภาคใต้ อาทิ งานวันอนุรักษ์มรดกไทย ณ วังเก่า - วังใหม่ จ.พัทลุงในวันที่ 2 เมษายน 2565 และภาคตะวันออกเฉียงเหนือ
นายอิทธิพล กล่าวด้วยว่า โครงการเผยแพร่ศิลปวัฒนธรรมทั่วทิศแผ่นดินไทย การแสดงโขนเรื่อง รามเกียรติ์ ชุด ลักษมีสีดา เพื่ออนุรักษ์การแสดงโขนให้ได้รับการสืบทอดไปสู่ชนรุ่นหลัง เพื่อสนองพระราชดำริในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง อีกทั้งในปี 2561 องค์การการศึกษาวิทยาศาสตร์และวัฒนธรรมแห่งสหประชาชาติ (ยูเนสโก) ประกาศขึ้นบัญชี “Khon, masked dance drama in Thailand” หรือการแสดงโขนในประเทศไทย เป็นมรดกวัฒนธรรมที่จับต้องไม่ได้ของมนุษยชาติ อันเป็นเอกลักษณ์ของชาติไทย รวมทั้งเพื่อปลูกฝังจิตสำนึกให้แก่เด็ก เยาวชนและประชาชนได้ตระหนักถึงคุณค่าและความสำคัญในการมีส่วนร่วมอนุรักษ์ และเผยแพร่มรดกทางศิลปวัฒนธรรมไทยของชาติให้คงอยู่อย่างยั่งยืน โดยการจัดงานในครั้งนี้ได้ดำเนินการตามมาตรการการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) อย่างเคร่งครัด ดูรายละเอียดเพิ่มเติมได้ที่เว็บไซต์www.dpi.ac.thหรือ สายด่วนวัฒนธรรม 1765
วันเสาร์ที่ 24 กรกฎาคม 2564
‘Antigen Test Kit’ ตรวจรวดเร็ว เชื่อถือได้ ผิดพลาดไม่เกิน 3%
....
ภายหลังจากที่กระทรวงสาธารณสุข มีนโยบายให้นำชุดตรวจ Antigen Test Kit (ATK) มาตรวจคัดกรองผู้ป่วยสงสัยเพื่อตรวจหาเชื้อโควิด-19 ที่ให้ผลได้รวดเร็ว โดยในช่วง 2 สัปดาห์ที่ผ่านมา กระทรวงสาธารณสุข สปสช. และ กทม. ทดลองนำร่องตรวจในชุมชนและพื้นที่ต่าง ๆ กว่า 50,000 ราย พบผลบวกประมาณกว่า 10%
.
เมื่อเทียบกับการตรวจมาตรฐาน RT-PCR ก็พบว่ามีการตรวจผิดพลาดไปไม่เกิน 3% ทำให้ชุดตรวจ ATK ใช้ได้ผลดี จึงมีนโยบายขยายเพิ่มชุดตรวจให้ประชาชนกลุ่มเสี่ยงบางส่วนตรวจด้วยตัวเอง ซึ่งอยู่ในขั้นตอนจัดหาและกระจายชุดตรวจ พร้อมวางแนวทางกรณีตรวจพบติดเชื้อเข้ารับการรักษาในระบบดูแลตัวเองที่บ้าน (Home Isolation) หรือดูแลในชุมชน (Community Isolation) ให้สามารถติดตามอาการได้ หากอาการรุนแรงขึ้นให้นำเข้าระบบรักษาพยาบาลต่อไปได้
.
ปัจจุบันชุดตรวจ ATK ได้เริ่มนำร่องใช้ในคลินิกชุมชนอบอุ่น พื้นที่ กทม. กว่า 200 แห่ง และศูนย์บริการสาธารณสุข กทม. ทั้ง 69 แห่ง ซึ่งจะทยอยเพิ่มการตรวจให้มากขึ้น ขณะนี้อยู่ระหว่างการทำความเข้าใจกับ รพ.ชุมชน และ รพ.ส่งเสริมสุขภาพตำบล (รพ.สต.) ทั่วประเทศแล้ว เพื่อช่วยดูแลประชาชนผู้สัมผัสเสี่ยงสูงให้เข้าถึงการตรวจได้มากขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 13 มกราคม 2565
โฆษกรัฐบาลเผย “นายกฯ” ห่วงสถานการณ์ราคาสินค้าอุปโภคบริโภคปรับตัวสูงขึ้น กระทบค่าครองชีพของประชาชน มอบ พาณิชย์-พลังงาน หารือผู้ประกอบการ ตรึงราคาสินค้าจำเป็นเร่งด่วน
โฆษกรัฐบาลเผย “นายกฯ” ห่วงสถานการณ์ราคาสินค้าอุปโภคบริโภคปรับตัวสูงขึ้น กระทบค่าครองชีพของประชาชน มอบ พาณิชย์-พลังงาน หารือผู้ประกอบการ ตรึงราคาสินค้าจำเป็นเร่งด่วน
วันที่ 13 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า สืบเนื่องจากสถานการณ์การปรับราคาสินค้าอุปโภคบริโภค ขณะนี้ โดยเฉพาะในหมวดอาหารสดหลายประเภทที่มีการทยอยปรับราคาสูงขึ้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงกังวล และได้เร่งให้หน่วยงานที่มีส่วนเกี่ยวข้อง อาทิ กระทรวงพาณิชย์ กระทรวงพลังงาน เร่งติดตาม หารือกับผู้ผลิตสินค้าอุปโภคบริโภคที่จำเป็น เพื่อตรึงราคาสินค้าในการช่วยลดภาระค่าครองชีพให้แก่ประชาชน
โฆษกประจำสำนักนายกรัฐมนตรี กล่าวเพิ่มเติมว่า จากการติดตามมาตรการช่วยเหลือประชาชนอย่างเร่งด่วนนั้น หลายหน่วยงานได้เร่งดำเนินการเพื่อบรรเทาความเดือดร้อนของประชาชน โดย กระทรวงพาณิชย์ได้มีการหารือกับบริษัท ไทยเพรซิเดนท์ฟูดส์ จำกัด (มหาชน) ซึ่งเป็นผู้ผลิตบะหมี่กึ่งสำเร็จรูป ตรา “มาม่า” เพื่อไม่ให้มีการปรับขึ้นราคามาม่าซองประเภทที่เป็นสินค้ามวลชน และเป็นสินค้าที่ได้รับความนิยมในท้องตลาดทั้งประเทศ เพื่อเป็นการช่วยลดภาระค่าครองชีพให้แก่ประชาชนในสถานการณ์ปัจจุบัน ขณะที่ กระทรวงพลังงาน โดยคณะกรรมการบริหารนโยบายพลังงาน (กบง.) มีมติตรึงราคาก๊าซหุงต้ม (LPG) ต่ออีก 2 เดือนที่ราคา 318 บาทต่อถังขนาด 15 กิโลกรัม จากเดิมสิ้นสุดวันที่ 31 มกราคม 2565 เป็นวันที่ 31 มีนาคม 2565 พร้อมทั้งขอความร่วมมือ บมจ.ปตท. (PTT) พิจารณาช่วยเหลือส่วนลดราคาก๊าซ LPG แก่ผู้มีรายได้น้อยที่เป็นร้านค้า หาบเร่ แผงลอยอาหาร ผ่านบัตรสวัสดิการแห่งรัฐที่ ปตท. ดำเนินการต่อไปจนถึงวันที่ 31 มีนาคม 2565 อีกทั้ง ให้คงราคาขายปลีกก๊าซ NGV ที่ 15.59 บาท/กิโลกรัม และคงราคาขายปลีกก๊าซ NGV โครงการ “เอ็นจีวี เพื่อลมหายใจเดียวกัน” ให้กับผู้ประกอบอาชีพขับขี่รถแท็กซี่ในเขตกรุงเทพฯ และปริมณฑล ที่ 13.62 บาท/กิโลกรัม ต่อไปอีกเป็นระยะเวลา 1 เดือน โดยให้มีผลตั้งแต่วันที่ 16 กุมภาพันธ์ 2565 ถึงวันที่ 15 มีนาคม 2565
“สถานการณ์ราคาสินค้าอุปโภคบริโภคที่ปรับตัวสูงขึ้น เป็นผลมาจากกลไกราคาน้ำมันตลาดโลกที่ปรับตัวสูงขึ้นต่อเนื่อง ซึ่งส่งผลต่อต้นทุนการผลิต ต้นทุนสินค้า และค่าขนส่ง ทั้งนี้ รัฐบาลได้เร่งวางมาตรการทั้งระยะสั้น-ยาว เร่งติดตามหน่วยงานที่มีส่วนเกี่ยวข้องเพื่อแก้ปัญหาที่เกิดขึ้น โดยในเบื้องต้น จะเป็นการขอความร่วมมือกับผู้ประกอบการและภาคเอกชน เพื่อให้ตรึงราคาสินค้าบางส่วนที่มีความจำเป็นต่อการดำรงชีวิตของประชาชน ไม่ให้กระทบต่อค่าครองชีพ” นายธนกร กล่าว
วันศุกร์ที่ 2 กรกฎาคม 2564
นายกรัฐมนตรีตรวจด่านท่าฉัตรไชย มั่นใจภูเก็ตพร้อมเปิดรับนักท่องเที่ยวต่างชาติ เชื่อมั่นการท่องเที่ยวจะกลับมาขับเคลื่อนเศรษฐกิจอีกครั้ง
นายกรัฐมนตรีตรวจด่านท่าฉัตรไชย มั่นใจภูเก็ตพร้อมเปิดรับนักท่องเที่ยวต่างชาติ เชื่อมั่นการท่องเที่ยวจะกลับมาขับเคลื่อนเศรษฐกิจอีกครั้ง
วันนี้ (1 ก.ค. 64) เวลา 10.00 ณ ด่านตรวจภูเก็ต (ด่านท่าฉัตรไชย) ต.ไม้ขาว อ.เมือง จ.ภูเก็ต พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายศักดิ์สยาม ชิดชอบ รัฐมนตรีว่าการกระทรวงคมนาคม นายสุชาติ ชมกลิ่น รัฐมนตรีว่าการกระทรวงแรงงาน ลงพื้นที่ตรวจด่านท่าฉัตรไชย ในการเปิดรับนักท่องเที่ยวชาวต่างชาติ ตามโมเดล Phuket Sandbox โดยมีนายณรงค์วุ่นซิ้ว ผู้ว่าราชการจังหวัดภูเก็ต พร้อมด้วยหน่วยงานที่เกี่ยวข้องร่วมนำเสนอการเตรียมความพร้อม และมาตรการในการตรวจคัดกรองคนที่เดินทางเข้ามาเพื่อป้องกันการแพร่ระบาดเชื้อไวรัสโควิด-19
นายอนุชา บูรพชัยศรี โฆษกประจำสำนักนายกรัฐมนตรี เผยว่า ภายหลังการรับฟังบรรยาย นายกรัฐมนตรีกล่าวขอบคุณเจ้าที่ทุกภาคส่วน พลเรือน ทหาร ตำรวจ เจ้าหน้าที่ด่าน อสม. ที่ร่วมมือทำหน้าที่คัดกรองนักท่องเที่ยวทั้งชาวไทยและชาวต่างชาติที่จะเดินทางเข้าออกเมืองภูเก็ต ซึ่งมีทั้งด่านตรวจเก่าและใหม่ ซึ่งต้องเน้นเอกสารความถูกต้อง แม่นยำ ให้มีการบริหารที่ถูกต้อง มีการดำเนินการต่าง ๆ ซึ่งอาศัยความร่วมมือทุกภาคส่วน และการประชาสัมพันธ์ที่ดีเพื่อให้นักท่องเที่ยวทราบและเข้าใจในส่วนของระบบต่าง ๆ นายกรัฐมนตรียังเน้นเรื่องความสะอาด การจัดการขยะพลาสติกต่าง ๆ ให้ถูกสุขลักษณะ เพื่อให้นักท่องเที่ยวที่อยากเดินทางมาประเทศไทยมีความประทับใจ พร้อมขอบคุณเจ้าหน้าที่สาธารณสุข อสม. และเจ้าหน้าที่ด่านตรวจที่ปฏิบัติหน้าที่อย่างเต็มที่ และเต็มกำลังความสามารถ เนื่องจากสถานการณ์การแพร่ระบาดของเชื้อไวรัสโควิด-19 ที่มีแนวโน้มระบาดอย่างต่อเนื่อง ซึ่งบุคลากรทางการแพทย์ถือเป็นกำลังสำคัญดูแลประชาชน และรองรับนักท่องเที่ยวต่างชาติที่จะเข้ามาตามโครงการ Phuket Sandbox ซึ่งจังหวัดภูเก็ตเป็นพื้นที่นำร่องในการรับนักท่องเที่ยวชาวต่างชาติของประเทศ วันนี้ พบว่าด่านท่าฉัตรไชยมีความพร้อมในการป้องกันการแพร่ระบาดของโควิด-19 ซึ่งเป็นไปตามเป้าหมายที่จะเปิดประเทศ เพื่อให้การท่องเที่ยวของไทยกลับมาเป็นกลไกสำคัญในการขับเคลื่อนการพัฒนาเศรษฐกิจและสังคมของประเทศให้เติบโตอย่างต่อเนื่องต่อไป
นายกรัฐมนตรี กล่าวทิ้งท้ายว่า ทุกอย่างจะสำเร็จได้ด้วยต้องอาศัยความเข้าใจและความร่วมมือจากทุกคน และขอให้ทุกคนปลอดภัย ถ้าเราอยากได้การท่องเที่ยวกลับมา ทุกคนต้องช่วยกัน
ระหว่างการตรวจเยี่ยม คณะอสม ยังได้ร้องเพลง อสม. ต้อนรับนายกรัฐมนตรี พร้อมตะโกน “นายกฯ สู้สู้” ซึ่งนายกรัฐมนตรียังฝากขอบคุณครอบครัว อสม. ทุกคน ที่ได้ให้ อสม. ออกมาทำหน้าที่และอวยพรให้ทุกคนปลอดภัยด้วย
..............
วันเสาร์ที่ 26 มีนาคม 2565
โฆษกรัฐบาลย้อน “จาตุรนต์” ใครกันแน่ไร้จุดยืน อัดไม่สนความเดือดร้อนประชาชนที่กำลังรอรัฐบาลไปแก้ไข แจง 10 มาตรการแค่ระยะสั้น เพื่อบรรเทาความเดือดร้อนแบบเร่งด่วน
โฆษกรัฐบาลย้อน “จาตุรนต์” ใครกันแน่ไร้จุดยืน อัดไม่สนความเดือดร้อนประชาชนที่กำลังรอรัฐบาลไปแก้ไข แจง 10 มาตรการแค่ระยะสั้น เพื่อบรรเทาความเดือดร้อนแบบเร่งด่วน เหน็บ เป็นอดีต รมช.คลังในรัฐบาลลอยตัวค่าเงินบาท น่าจะเข้าใจดี อย่าแกล้งทำเป็นความจำสั้น
วันนี้ 26 มี.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายจาตุรนต์ ฉายแสง แกนนำพรรคเพื่อไทย ระบุว่า มาตรการช่วยค่าครองชีพ 10 มาตรการ จิ๊บจ๊อย หน่อมแน้ม ไร้ทิศทาง การแก้เฉพาะค่าครองชีพไม่อาจรับมือกับปัญหาเศรษฐกิจในหลายด้านได้ บ่งชี้รัฐบาลยังไม่เข้าใจความหนักหนาสาหัสของวิกฤติเศรษฐกิจที่กำลังเกิดขึ้นว่า คนที่หน่อมแน้มไร้ทิศทาง น่าจะเป็นนายจาตุรนต์และพรรคเพื่อไทยมากกว่า เพราะเมื่อรัฐบาลกำลังกำหนดนโยบายเพื่อแก้ปัญหาความเดือดร้อนให้กับประชาชน พรรคเพื่อไทยก็ออกมาโจมตีว่าไม่ทันการ เร่งให้รีบออกมาตรการ แต่เมื่อนโยบายออกมาแล้ว ก็ออกมาโจมตีอีกว่าคิดนโยบายไม่รอบคอบ หรือนโยบายของรัฐบาลที่ใช้งบประมาณอย่างจำกัด ก็รีบออกมาโจมตีว่าไม่ครอบคลุม แต่พอใช้งบประมาณจำนวนมากเพื่อช่วยคนรากหญ้า ก็กลับออกมาโจมตีว่าใช้งบประมาณสิ้นเปลือง ตกลงแล้วจุดยืนของนายจาตุรนต์และพรรคเพื่อไทยคืออะไรกันแน่ หรือแค่ขอให้ได้ดิสเครดิตไปวันๆ เท่านั้นก็พอ โดยไม่สนใจว่าประชาชนกำลังรอให้รัฐบาลเร่งเข้าไปช่วยแก้ปัญหาให้อยู่
“มาตรการที่ออกมาเป็นเพียงมาตรการระยะสั้น ซึ่งรัฐบาลจำเป็นต้องเร่งดำเนินการเพื่อบรรเทาความเดือดร้อนให้กับพี่น้องประชาชนโดยเร่งด่วนก่อน ความจริงแล้วนายจาตุรนต์เองก็เคยเป็นถึงอดีต รมช.คลังในสมัยที่รัฐบาลลอยตัวค่าเงินบาท ดังนั้น น่าจะเข้าใจเหตุผลเป็นอย่างดี หรือว่าในสมัยนั้นไม่ได้คิดอะไร ขอแค่แก้ตัวให้ผ่านไปได้ในแต่ละวันก็เพียงพอ จึงจดจำเหตุและผลหรือความจำเป็นอะไรไม่ได้เลย อย่างไรก็ตาม ยืนยันว่า รัฐบาลให้ความสำคัญกับการช่วยเหลือผู้มีรายได้น้อย ซึ่งถือเป็นคนส่วนใหญ่ของประเทศที่ได้รับผลกระทบเมื่อเทียบกับกลุ่มอื่น และในอนาคตจะมีการต่อยอดไปสู่มาตรการระยะกลางและระยะยาวต่อไป รวมถึงดูแลประชาชนกลุ่มอื่นๆ ต่อไปด้วย” นายธนกรกล่าว
///////
วันพุธที่ 23 กุมภาพันธ์ 2565
กระทรวงการคลังลดอัตราภาษีเงินได้บุคคลธรรมดา สำหรับผู้ถือ long term visa เหลือ 17% ดึงดูดชาวต่างชาติที่มีศักยภาพสูงสู่ประเทศไทย
ครม.เห็นชอบในหลักการของมาตรการกระตุ้นเศรษฐกิจและการลงทุนโดยการดึงดูดชาวต่างชาติ ผู้ถือวีซ่าประเภทผู้พำนักระยะยาว โและลดอัตราภาษีเงินได้บุคคลธรรมดาให้กับกลุ่มผู้มีทักษะเชี่ยวชาญพิเศษ เหลือเพียงร้อยละ 17
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า คณะรัฐมนตรีเห็นชอบในหลักการของมาตรการกระตุ้นเศรษฐกิจและการลงทุนโดยการดึงดูดชาวต่างชาติ ผู้ถือวีซ่าประเภทผู้พำนักระยะยาว (LTR Visa) โดยให้การยกเว้นภาษีสำหรับกลุ่มผู้มีความมั่งคั่งสูง กลุ่มผู้เกษียณอายุจากต่างประเทศ กลุ่มที่ต้องการทำงานจากประเทศไทย และลดอัตราภาษีเงินได้บุคคลธรรมดาให้กับกลุ่มผู้มีทักษะเชี่ยวชาญพิเศษ เหลือเพียงร้อยละ 17
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวเพิ่มเติมว่า กระทรวงการคลังให้ความสำคัญถึงการกระตุ้นเศรษฐกิจและการดึงดูดชาวต่างชาติที่มีศักยภาพสูงเข้ามาสู่ประเทศไทย จึงได้เสนอคณะรัฐมนตรีเห็นชอบหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ.…. เป็นการให้สิทธิประโยชน์ยกเว้นภาษีเงินได้บุคคลธรรมดาและลดอัตราภาษีเงินได้บุคคลธรรมดาให้แก่ชาวต่างชาติผู้ถือวีซ่าประเภทผู้พำนักระยะยาว โดยมีรายละเอียดดังนี้
1.กำหนดให้ชาวต่างชาติผู้ถือวีซ่าประเภทผู้พำนักระยะยาว กลุ่มประชากรโลกผู้มีความมั่งคั่งสูง กลุ่มผู้เกษียณอายุจากต่างประเทศและกลุ่มที่ต้องการทำงานจากประเทศไทยได้รับยกเว้นภาษีเงินได้บุคคลธรรมดา สำหรับเงินได้พึงประเมินเนื่องจากหน้าที่การงานหรือกิจการที่ทำในต่างประเทศหรือเนื่องจากทรัพย์สินที่อยู่ในต่างประเทศซึ่งได้นำเข้ามาในประเทศไทยในปีภาษีเดียวกันกับที่ได้รับเงินได้พึงประเมินดังกล่าว
2.กำหนดให้ชาวต่างชาติผู้ถือวีซ่าประเภทผู้พำนักระยะยาว กลุ่มผู้มีทักษะเชี่ยวชาญพิเศษซึ่งทำงาน ในบริษัทหรือห้างหุ้นส่วนนิติบุคคลที่ประกอบอุตสาหกรรมเป้าหมายตามกฎหมายว่าด้วยการส่งเสริมการลงทุน กฎหมายว่าด้วยการเพิ่มขีดความสามารถในการแข่งขันของประเทศหรือกฎหมายว่าด้วยเขตพัฒนาพิเศษ ภาคตะวันออก และได้รับเงินได้พึงประเมินตามมาตรา 40 (1) แห่งประมวลรัษฎากร มีสิทธิเลือกเสียภาษีเงินได้บุคคลธรรมดาในอัตราร้อยละ 17 ของเงินได้พึงประเมิน”
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวสรุปว่า “มาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทย ทำให้ชาวต่างชาติผู้มีฐานะทางเศรษฐกิจหรือมีความรู้ความเชี่ยวชาญเข้ามาพักอาศัยหรือทำงานในประเทศไทยเพิ่มขึ้นเป็นการเพิ่มจำนวนฐานภาษีเงินได้บุคคลธรรมดาส่งเสริมให้เกิดการบริโภคและการลงทุนในประเทศ และเพิ่มขีดความสามารถในการแข่งขัน อันเป็นผลดีต่อการขยายตัวทางเศรษฐกิจของประเทศในระยะต่อไป”
กองวิชาการแผนภาษี กรมสรรพากร
โทร. 02 272 8033
วันเสาร์ที่ 30 ตุลาคม 2564
สอน.ทั่วไทย พัฒนาระบบบริการรับสถานการณ์โควิด 19 พร้อมสร้าง สอน.ต้นแบบ Covid Free Area
สถานีอนามัยเฉลิมพระเกียรติ 60 พรรษา นวมินทราชินี และสถานีอนามัยที่ได้รับพระราชทานนาม 92 แห่ง พัฒนาระบบบริการในรูปแบบ New normal สอดรับกับการสถานการณ์แพร่ระบาดของโรคโควิด 19
พร้อมพัฒนา สอน.ต้นแบบCovid Free Area2 แห่ง และพัฒนาเป็นองค์กรรอบรู้ด้านสุขภาพปฐมภูมิครบทุกแห่ง
ศ.คลินิก เกียรติคุณ นพ.ปิยะสกล สกลสัตยาทร ประธานกรรมการมูลนิธิพัฒนาสถานีอนามัยเฉลิมพระเกียรติ 60 พรรษา นวมินทราชินี (สอน.) เปิดเผยว่า มูลนิธิพัฒนาสถานีอนามัยเฉลิมพระเกียรติ 60 พรรษา นวมินทราชินี ได้ให้ความสำคัญกับการพัฒนาการบริการให้สอดรับกับนโยบายลดความแออัดในโรงพยาบาลขนาดใหญ่ของกระทรวงสาธารณสุข โดยสนับสนุนให้ สอน.ทั่วประเทศนำเทคโนโลยีมาใช้ในการให้บริการมากขึ้น มีการจัดส่งยาให้ผู้ป่วยถึงบ้าน และพัฒนาเครือข่ายอาสาสมัคร/จิตอาสา ออกให้บริการสุขภาพเชิงรุกในชุมชน และจากสถานการณ์การแพร่ระบาดของโรคโควิด 19 ได้เน้นการปรับการให้บริการในรูปแบบNew normalรวมถึงปรับปรุงระบบระบายอากาศห้องทันตกรรมให้ได้มาตรฐานปลอดเชื้อโควิด 19 จำนวน 24 แห่ง และยังร่วมกับสถานีอนามัย ที่ได้รับพระราชทานนาม รวม 92 แห่งทั่วประเทศ (ข้อมูล ณ วันที่ 25 ตุลาคม 2564) เป็นหน่วยบริการฉีดวัคซีนโควิด 19 โดย 43 แห่ง ให้บริการแก่หน่วยงานราชการ และ 13 แห่ง ให้บริการฉีดวัคซีนซิโนฟาร์มเชิงรุกแก่ประชาชนกลุ่มเปราะบางในพื้นที่ เพื่อเร่งเพิ่มความครอบคลุมการได้รับวัคซีน พร้อมทั้งจัดพื้นที่Covid Free Areaต้นแบบ ใน สอน. 2 แห่ง คือ สอน.พิกุลทอง จ.สิงห์บุรี และ สอน.บางขันแตก จ.สมุทรสงคราม ซึ่งมีผลงานการฉีดวัคซีนให้กลุ่มเป้าหมาย 608 ในพื้นที่ได้ครอบคลุมถึง ร้อยละ 70
นอกจากนี้ ยังสนับสนุนให้ สอน.ทุกแห่งพัฒนาตนเองสู่การเป็นองค์กรรอบรู้ด้านสุขภาพปฐมภูมิ(Health Literate Organization for Primary care)โดยปี 2562-2563 พัฒนาต้นแบบและนำร่อง 16 แห่ง พร้อมถอดบทเรียนจัดทำเป็นชุดความรู้และคู่มือการให้บริการสุขภาพปฐมภูมิ เพื่อสร้างความรอบรู้ด้านสุขภาพให้กับประชาชน และเป็นคู่มือครูพี่เลี้ยงในการสร้างองค์กรรอบรู้ด้านสุขภาพ ก่อนขยายผลไปสู่สอน.และสถานีอนามัยที่ได้รับพระราชทานนาม ครบทั้ง 92 แห่ง ในปี 2564
สำหรับการดำเนินงานของ สอน. ในปี 2565 คณะกรรมการมูลนิธิฯ ได้เห็นชอบในหลักการแผนปฏิบัติการมูลนิธิพัฒนาสถานีอนามัยเฉลิมพระเกียรติ ฯ จำนวน 6 โครงการ และแผนยุทธศาสตร์และแผนปฏิบัติการ จำนวน 7 โครงการ เพื่อให้การดำเนินงานเป็นไปตามวิสัยทัศน์“องค์กรนำความรอบรู้ สง่างามสมพระเกียรติ”
******************************** 30 ตุลาคม 2564
วันเสาร์ที่ 4 ธันวาคม 2564
สธ.ห่วงประชาชนท่องเที่ยวช่วงฤดูหนาว แนะดูแลความอบอุ่นร่างกาย - ใช้ UP ป้องกันโควิด
สธ. ห่วงสุขภาพประชาชนเดินทางท่องเที่ยวช่วงฤดูหนาว โดยเฉพาะผู้ที่มีโรคประจำตัว ผู้สูงอายุ เด็กเล็ก ขึ้นภูเขาสูง ยอดดอย ร่างกายปรับตัวไม่ทันอาจเจ็บป่วยได้ง่าย แนะจัดเตรียมเสื้อผ้าเครื่องกันหนาวให้เหมาะสม และยังต้อเข้มมาตรการป้องกันตนเองจากโรคโควิด 19
กระทรวงสาธารณสุข ห่วงสุขภาพประชาชนเดินทางท่องเที่ยวช่วงฤดูหนาว โดยเฉพาะผู้ที่มีโรคประจำตัว ผู้สูงอายุ เด็กเล็ก ขึ้นภูเขาสูง ยอดดอย ร่างกายปรับตัวไม่ทันอาจเจ็บป่วยได้ง่าย แนะจัดเตรียมเสื้อผ้าเครื่องกันหนาวให้เหมาะสม รักษาความอบอุ่นของร่างกาย และยังต้องเข้มมาตรการป้องกันตนเองจากโรคโควิด 19
นายแพทย์รุ่งเรือง กิจผาติ ที่ปรึกษาระดับกระทรวง (นายแพทย์ทรงคุณวุฒิ) และโฆษกกระทรวงสาธารณสุข กล่าวว่า ขณะนี้ภาคอีสานและภาคเหนือของไทยเริ่มมีอากาศหนาวเย็น นักท่องเที่ยวนิยมเดินทางไปท่องเที่ยวมากขึ้น โดยเฉพาะพื้นที่ภูเขาหรือยอดดอย ซึ่งพื้นที่สูงจะมีอากาศเบาบาง ออกซิเจนน้อยลง อาจทำให้เกิดอาการออกซิเจนในกระแสเลือดลดต่ำลงแบบไม่รู้ตัว อาการที่พบได้ เช่น หัวใจเต้นเร็วขึ้น เหนื่อย หายใจหอบ หายใจไม่ออก หน้ามืด เป็นลม นอกจากนี้ อากาศที่หนาวเย็นอาจทำให้ร่างกายปรับตัวไม่ทัน เกิดการเจ็บป่วยด้วยโรคเกี่ยวกับระบบทางเดินหายใจได้ง่าย เช่น ไข้หวัดใหญ่ หอบหืด หลอดลมอักเสบ และปอดบวม โดยเฉพาะในกลุ่มเด็กเล็ก ผู้สูงอายุ และผู้ที่มีโรคประจำตัว เนื่องจากคนกลุ่มนี้ร่างกายอ่อนแอ มีภูมิต้านทานต่ำ ขอให้เตรียมยาประจำตัวให้เพียงพอตลอดการเดินทาง รักษาความอบอุ่นให้กับร่างกาย สวมเสื้อผ้าเครื่องกันหนาวที่เหมาะสม ไม่นอนในที่โล่งแจ้ง ไม่ดื่มเครื่องดื่มแอลกอฮอล์แก้หนาว หรือจุดเตาผิงไฟในเต็นท์เพราะเสี่ยงสูดดมก๊าซคาร์บอนไดออกไซด์และก๊าซคาร์บอนมอนนอกไซด์จากการเผาไหม้จนทำให้สมองขาดออกซิเจน เกิดอาการง่วงหลับโดยไม่รู้ตัวและเสียชีวิตได้
นายแพทย์รุ่งเรือง กล่าวต่อว่า ในช่วงนี้ประเทศไทยยังพบการแพร่ระบาดของโรคโควิด 19 ดังนั้น การท่องเที่ยวในสถานที่ที่มีคนรวมตัวจำนวนมาก อากาศถ่ายเทไม่สะดวก หรือมีการสัมผัสจุดสัมผัสร่วมกัน เช่น ราวบันได ลูกบิดประตู ถือเป็นความเสี่ยงที่อาจทำให้ติดเชื้อและแพร่เชื้อโควิด 19 ได้ จึงขอให้เคร่งครัดมาตรการป้องกันตัวเอง ด้วยการสวมหน้ากากอนามัย ล้างมือบ่อยๆ เว้นระยะห่าง ตรวจวัดอุณหภูมิและสแกนไทยชนะทุกครั้งที่เข้าไปยังสถานที่ต่างๆ เพื่อให้ท่องเที่ยวได้อย่างปลอดภัย
************************************ 4 ธันวาคม 2564
วันพฤหัสบดีที่ 23 ธันวาคม 2564
ครม. ไฟเขียว 3.59 หมื่นล้าน ซื้อวัคซีนไฟเซอร์ - แอสตร้าฯ 90 ล้านโดส เยียวยาผู้ประกันตนสถานบันเทิง และกระตุ้นท่องเที่ยว
.....
ที่ประชุม ครม. (21 ธ.ค.) เห็นชอบการใช้เงินกู้ภายใต้ พ.ร.ก.กู้เงินฯ เพื่อแก้ไขปัญหาเศรษฐกิจและสังคมจากการระบาดของโรคโควิด-19 กรอบวงเงิน 35,967 ล้านบาท ใน 3 โครงการ ดังนี้
.
1.โครงการจัดหาวัคซีนป้องกันโรคโควิด-19 ประจำปี 2565 รวม 90 ล้านโดส กรอบวงเงิน 35,060 ล้านบาท แบ่งเป็นวัคซีน Pfizer 30 ล้านโดส และวัคซีน AstraZeneca 60 ล้านโดส
.
2.โครงการเยียวยาผู้ประกันตน ผู้ประกอบอาชีพอิสระในกิจการสถานบันเทิงที่ได้รับผลกระทบจากมาตรการรัฐ กรอบวงเงิน 607.15 ล้านบาท โดยเยียวยารายละ 5,000 บาท ครอบคลุมกลุ่มเป้าหมาย 121,431 คน
.
3.โครงการ Thailand Festival Experience กรอบวงเงิน 300 ล้านบาท เพื่อกระตุ้นการเดินทางของนักท่องเที่ยวทั้งชาวไทยและต่างชาติ และสร้างรายได้สู่อุตสาหกรรมท่องเที่ยว - บริการกว่า 2,347 ล้านบาท ประกอบด้วย 3 โครงการย่อย ได้แก่ โครงการ Amazing Sports & Extreme Month, โครงการ Dazzling of the Andaman และโครงการ Music Festival & Rhythm in Memory
#ไทยคู่ฟ้า#ร่วมต้านโควิด19
-------------------
วันจันทร์ที่ 5 กรกฎาคม 2564
ย้ำ ระบบ สธ. ไม่ล่ม ขอประชาชนร่วมมือมาตรการ
....
5 มาตรการสำคัญ ที่จะสามารถช่วยให้สถานการณ์การแพร่ระบาดโรคโควิด-19 กลับมาดีขึ้น คือ นโยบายที่ชัดเจน ประชาชนให้ความร่วมมือ ระบบการควบคุมโรคดี ระบบรักษาพยาบาลเข้มแข็ง การฉีดวัคซีนครอบคลุม
.
ส่วนการรักษาผู้ป่วยในระยะต่อไป ได้เตรียมแนวทาง Home Isolation และ Community Isolation ซึ่งพื้นที่ กทม. ได้เริ่มดำเนินการแล้ว เช่น บ้านพักคอยใน 6 โซน เป็นต้น
.
ประเด็นวัคซีนทางเลือกนั้น คาดว่า จะเข้ามาในช่วงไตรมาส 4 จนถึงต้นปีหน้า ทั้งนี้การได้รับวัคซีนช้าหรือเร็ว ขึ้นอยู่กับ Demand และ Supply ของทั่วโลก ซึ่งมีความต้องการวัคซีนอยู่ที่ 11,540 ล้านโดส โดยเฉพาะของ Moderna ยอดจองล่วงหน้าอยู่ที่ 2 พันล้านโดส
.
สถานการณ์จำนวนเตียงรองรับผู้ป่วย ขึ้นอยู่กับสถานการณ์การแพร่ระบาดที่เกิดขึ้น หากมองภาพกว้างของประเทศยังสามารถรองรับได้
.
ในพื้นที่ กทม. มีผู้ป่วยโทรมาที่ 1669 และ 1668 เป็นจำนวนมาก อาจส่งผลให้การรับการบริการช้าลง เบื้องต้น 1669 จะทำการประเมินอาการ พร้อมให้คำแนะนำ และเร่งประสานงานเพื่อนำผู้ป่วยส่งโรงพยาบาลต่อไป
อ่านเพิ่มเติมhttps://www.thaigov.go.th/news/contents/details/43411
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 1 กรกฎาคม 2565
สุดปัง! “เมืองต้นแบบเบตง” 5 เดือนแรก มีนักท่องเที่ยวมาเยือน 3 จังหวัดชายแดนใต้ สร้างรายได้กว่า 215 ล้านบาท
.....
น.ส.รัชดา ธนาดิเรก รองโฆษกรัฐบาล เผยผลสำเร็จโครงการเมืองต้นแบบเบตง จ.ยะลา ซึ่งเป็นที่รู้จักของนักท่องเที่ยวมากขึ้น ภายหลังเปิดให้บริการสกายวอล์คอัยเยอร์เวง ในปี 63 ส่งผลให้การท่องเที่ยวภายในเมืองเบตงคึกคัก เฉลี่ยวันละ 1,000 คน ส่วนวันช่วงหยุด มีนักท่องเที่ยวจองที่พักและเที่ยวชมเมืองวันละ 3,000 - 4,000 คน สร้างงานและอาชีพให้กับผู้คนในพื้นที่อย่างมาก
.
ขณะที่การแข่งขัน Amazean Jungle Trail 2022 อ.เบตง จ.ยะลา วิ่งตามภูมิประเทศ ในเดือน พ.ค. ที่ผ่านมา สามารถดึงนักวิ่ง 1,300 คน จาก 14 ประเทศ มีการจองและเข้าพักในโรงแรมและรีสอร์ทกว่า 4,000 ห้อง ส่งผลให้มีเม็ดเงินสะพัด 140 ล้านบาทในช่วงเวลาดังกล่าว
.
ล่าสุด กระทรวงทรัพยากรธรรมชาติและสิ่งแวดล้อม ร่วมกับ ศอ.บต. และภาคีเครือข่ายภาคเอกชน เร่งสำรวจและพัฒนาอุโมงค์ปิยะมิตร แห่งที่ 2 “ต้าสุยต๋อ” ซึ่งเป็นอุโมงค์ประวัติศาสตร์ที่ใหญ่ที่สุดในพื้นที่จังหวัดชายแดนภาคใต้ ในฐานะฐานที่ตั้งของคอมมิวนิสต์มลายา เป็นพื้นที่ท่องเที่ยวแห่งแรกที่ออกแบบร่วมกันระหว่างรัฐ ประชาชนและเอกชน รองรับผู้ที่สนใจการท่องเที่ยวเชิงธรรมชาติป่าบาลาฮาลาที่มีความงดงามและเป็นป่าอเมซอนในภูมิภาคเอเชียตะวันออกเฉียงใต้เพียงแห่งเดียว ที่จะพร้อมอวดโฉมในปี 66
.
ข้อมูลจากกระทรวงการท่องเที่ยวฯ แสดงจำนวนนักท่องเที่ยวไทยและต่างชาติมาเยือน 3 จังหวัดชายแดนภาคใต้ ช่วง ม.ค. – พ.ค. 65 มีกว่า 5 แสนคน คิดเป็นรายได้ 215 ล้านบาท เพิ่มขึ้นจากช่วงเดียวกันของปีที่แล้ว ซึ่งมีผู้มาเยือน 2.88 แสนคน คิดเป็นรายได้ 172 ล้านบาท
.
ถือเป็นอีกหนึ่งนโยบายของรัฐบาลที่มุ่งมั่นพัฒนาคุณภาพชีวิตและเศรษฐกิจ เป็นกลไกสร้างความสงบร่มเย็นในพื้นที่อย่างยั่งยืน ควบคู่ไปกับการมีส่วนร่วมของทุกภาคส่วน
#ไทยคู่ฟ้า#ร่วมต้านโควิด19
-------------------
วันเสาร์ที่ 18 มิถุนายน 2565
สธ.เผยผลศึกษาแอนติบอดี "Evusheld" ป้องกันโควิดในผู้มีภาวะภูมิคุ้มกันบกพร่อง มีความคุ้มค่าในผู้ป่วยล้างไต เตรียมนำมาใช้เพื่อลดการเสียชีวิต
สธ.เผยผลการศึกษาความคุ้มค่าแอนติบอดี “Evusheld” พบป้องกันป่วยหนักและเสียชีวิตในผู้ที่มีภาวะภูมิคุ้มกันบกพร่อง 3 กลุ่มในระยะ 6 เดือน มีความคุ้มค่าสูงสุดโดยเฉพาะผู้ป่วยล้างไต ซึ่งปัจจุบันเป็น 1 ใน 4 ของผู้ที่เสียชีวิตจากโรคโควิด 19 ทั้งหมด
กระทรวงสาธารณสุข เผยผลการศึกษาความคุ้มค่าแอนติบอดี “Evusheld” พบป้องกันป่วยหนักและเสียชีวิตในผู้ที่มีภาวะภูมิคุ้มกันบกพร่อง3กลุ่มในระยะ6เดือน มีความคุ้มค่าสูงสุดโดยเฉพาะผู้ป่วยล้างไต ซึ่งปัจจุบันเป็น1ใน4ของผู้ที่เสียชีวิตจากโรคโควิด19ทั้งหมด
นพ.รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิระดับ11)ในฐานะประธานคณะกรรมการMIUกระทรวงสาธารณสุข เปิดเผยว่า วัคซีนโควิด19เป็นทางเลือกที่ดีที่สุดในการป้องกันโรคส่วนEvusheldเป็นแอนติบอดีออกฤทธิ์ยาวสองชนิด ได้แก่tixagevimabและcilgavimabได้รับการขึ้นทะเบียนเพื่อใช้ในภาวะฉุกเฉินสำหรับป้องกันก่อนการสัมผัสเชื้อไวรัสก่อโรคโควิด19ในผู้ที่มีอายุ12ปีขึ้นไป และน้ำหนักไม่ต่ำกว่า40กิโลกรัม ที่สหรัฐอเมริกาเมื่อเดือนธันวาคม2564และยุโรปเมื่อเดือนมีนาคม2565โดยมีประโยชน์สำหรับผู้ที่มีภาวะภูมิคุ้มกันบกพร่องปานกลางถึงรุนแรงที่อาจตอบสนองทางภูมิคุ้มกันต่อวัคซีนโควิดได้ไม่ดีหรือคนที่มีข้อห้ามในการฉีดวัคซีน หรือไม่ยอมฉีดวัคซีน แต่พบว่ามีราคาสูงและยังไม่มีการศึกษาเรื่องความคุ้มค่าของการให้Evusheldในการป้องกันโรคโควิด19ทั้งในและต่างประเทศ คณะกรรมการMIUโดยทีมวิจัยโครงการประเมินเทคโนโลยีและนโยบายด้านสุขภาพ (HITAP)ร่วมกับกรมควบคุมโรค จึงได้ดำเนินการศึกษาการประเมินความคุ้มค่าของEvusheldสำหรับป้องกันโควิด19ในผู้ที่มีภาวะภูมิคุ้มกันบกพร่องในประเทศไทยโดยใช้แบบจำลองทางเศรษฐศาสตร์ในการทำนายต้นทุนและผลลัพธ์ทางสุขภาพของการให้Evusheldในผู้ป่วย3กลุ่มได้แก่ ผู้ป่วยล้างไต ผู้ป่วยปลูกถ่ายอวัยวะ และผู้ป่วยด้วยโรคที่เกี่ยวข้องภูมิคุ้มกันของตนเอง (autoimmune diseases)โดยอ้างอิงข้อมูลจากการวิจัยเชิงทดลองPROVENT trialและข้อมูลผู้ป่วยจริงในประเทศไทย
นพ.รุ่งเรืองกล่าวต่อว่า งานวิจัยนี้พบว่าEvusheldสามารถป้องกันการติดเชื้อโควิด19การป่วยหนักและเสียชีวิตในผู้ป่วยทั้ง3กลุ่มในระยะเวลา6เดือนได้ นอกจากนี้ การตรวจคัดกรองระดับภูมิคุ้มกันก่อนให้Evusheldจะทำให้การใช้Evusheldในผู้ป่วยมีความคุ้มค่ามากขึ้น อีกทั้งยังลดภาระงบประมาณในการจัดซื้อEvusheldได้มากกว่าครึ่ง ขณะที่ราคาEvusheldที่ใช้ในแบบจำลองเท่ากับ25,000-29,000บาทต่อคน สำหรับระยะเวลา6เดือนทำให้Evusheldมีความคุ้มคำสำหรับผู้ป่วยล้างไต และหากต้องการให้Evusheldมีความคุ้มค่าในบริบทประเทศไทย รัฐบาลควรต่อรองราคาให้เหลือ15,000บาทสำหรับใช้ในผู้ป่วยปลูกถ่ายอวัยวะ และ7,800บาทสำหรับใช้ในผู้ป่วยเกี่ยวกับภูมิคุ้มกันตนเอง
ในอนาคต จำเป็นต้องมีระบบติดตามผู้ป่วยหลังได้รับEvusheldเพื่อประเมินระดับของแอนติบอดีในการยับยั้งการเพิ่มจำนวนไวรัสในร่างกายกับเชื้อโควิดสายพันธุ์ใหม่ๆ ที่พบในประเทศไทยเป็นระยะ นอกจากนี้ การทำสัญญาจัดซื้อEvusheldควรทำในระยะสั้น หรือมีเงื่อนไขในการยกเลิกการซื้อในสถานการณ์ที่เชื้อโควิดสายพันธุ์ใหม่เกิดการหลบหลีกภูมิต้านทานจากEvusheldซึ่งได้รายงานให้ที่ประชุมศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข รับทราบรายงานผลการศึกษาแล้ว จะได้เตรียมความพร้อมในการนำมาใช้ในประเทศไทยเพื่อประโยชน์ของผู้ป่วยต่อไป นพ.รุ่งเรืองกล่าวในตอนท้าย
******************************************** 18มิถุนายน 2565
วันพุธที่ 22 กันยายน 2564
รัฐบาลเดินหน้าสนับสนุนกองทุนการออมแห่งชาติ จำนวนสมาชิกกองทุนโตต่อเนื่องหลายเท่า กว่า 2.4 ล้านคนแล้ว
รัฐบาลเดินหน้าสนับสนุนกองทุนการออมแห่งชาติ จำนวนสมาชิกกองทุนโตต่อเนื่องหลายเท่า กว่า 2.4 ล้านคนแล้ว
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ (21 กันยายน 2564) ว่า ครม.อนุมัติงบกลางปี 2564 รายการเงินสำรองจ่ายเพื่อกรณีฉุกเฉินหรือจำเป็น รวม 505.39 ล้านบาท ให้แก่กองทุนการออมแห่งชาติ (กอช.) สำหรับเป็นค่าใช้จ่ายการเบิกจ่ายเงินสมทบให้กับสมาชิก กอช. ตั้งแต่เดือนตุลาคม 2564 – กันยายน 2565 ตามที่กระทรวงการคลังเสนอ เนื่องจากในช่วงปี 2561 -2564 มีอัตราการเติบโตของสมาชิกและการนำเงินส่งออมเข้ากองทุนการออมแห่งชาติเพิ่มขึ้นอย่างต่อเนื่อง โดยในปี 2561 มีสมาชิกรวม 6.1 แสนคน และในปี 2564 มีสมาชิกเพิ่มมากขึ้นเป็น 2.44 ล้านคน ทำให้ในปี 2565 คาดว่า รัฐจะต้องจ่ายเงินสมทบประมาณ 805.39 ล้านบาท ซึ่ง กอช. ได้รับจัดสรรงบประมาณปี 2565 แล้ว 300 ล้านบาท จึงเสนอขอจัดสรรงบเพิ่มเติมดังกล่าว
กองทุนการออมแห่งชาติ จัดตั้งขึ้นเพื่อส่งเสริมการออมทรัพย์ของสมาชิกและประกันการจ่ายบำนาญเมื่อสมาชิกมีอายุครบ 60 ปีบริบูรณ์ โดยรัฐบาลจะจ่ายเงินสมทบให้กับผู้ที่นำส่งเงินออมตามระดับอายุของผู้เป็นสมาชิกและเป็นอัตราส่วนกับจำนวนเงินสะสม เพื่อเพิ่มผลตอบแทนให้กับสมาชิก ดังนี้
1) ช่วงอายุของสมาชิก 15-30 ปี รัฐสมทบร้อยละ 50 ของเงินสะสมแต่ไม่เกิน 600 บาทต่อปี
2) ช่วงอายุของสมาชิกมากกว่า 30-50 ปี รัฐสมทบร้อยละ 80 ของเงินสะสมแต่ไม่เกิน 960 บาทต่อปี
3) ช่วงอายุของสมาชิกมากกว่า 50-60 ปี รัฐสมทบร้อยละ 100 ของเงินสะสมแต่ไม่เกิน 1,200 บาทต่อปี
“รัฐบาลได้กำหนดให้การออมเป็นวาระแห่งชาติ ท่านนายกรัฐมนตรีกล่าวในหลายโอกาสว่า อยากให้คนไทยทุกช่วงวัย เห็นคุณค่าของการออม ซึ่งถือเป็นการวางแผนชีวิตในระยะยาวสำหรับทุกคน เพื่อสร้างหลักประกันด้านรายได้ มีเงินพอใช้ในการดำเนินชีวิตในช่วงสูงอายุ และยามจำเป็น แม้เวลานี้เราจะได้รับผลกระทบจากโควิด-19 รายได้ลดลง ก็ขอให้คำนึงถึงการออมเพื่อบั้นปลายชีวิตด้วย กอช. เป็นอีกหนึ่งกลไกที่ช่วยสร้างวินัยการเงินกับเยาวชนและประชาชนทั่วไป ให้ผลตอบแทนที่ดีมาก และเป็นหน่วยงานที่มีความมั่นคง” นางสาวรัชดา กล่าว
วันอังคารที่ 28 มิถุนายน 2565
รองปลัดฯ ภานุวัฒน์ร่วมงานเนื่องในโอกาสคล้ายวันสถาปนาสำนักนายกรัฐมนตรี ครบรอบปีที่ 90
รองปลัดฯ ภานุวัฒน์ร่วมงานเนื่องในโอกาสคล้ายวันสถาปนาสำนักนายกรัฐมนตรี ครบรอบปีที่ 90
27 มิถุนายน 2565 (09.00 น.) - นายภานุวัฒน์ ตริยางกูรศรี รองปลัดกระทรวงอุตสาหกรรม เป็นผู้แทนกระทรวงอุตสาหกรรม ร่วมงานคล้ายวันสถาปนาสำนักนายกรัฐมนตรี ครบรอบปีที่ 90 วันที่ 28 มิถุนายน 2565 โดยมี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธานในพิธีเจริญพระพุทธมนต์ ร่วมด้วยนายวิษณุ เครืองาม รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอนุชา นาคาศัย รัฐมนตรีประจำสำนักนายกรัฐมนตรี ที่ปรึกษานายกรัฐมนตรี ข้าราชการการเมือง ปลัดกระทรวง หัวหน้าส่วนราชการ รัฐวิสาหกิจ และองค์การมหาชน ในสังกัดสำนักนายกรัฐมนตรีทุกหน่วยงาน ตลอดจนข้าราชการและเจ้าหน้าที่ที่เกี่ยวข้อง เข้าร่วมในพิธี ณ ตึกภักดีบดินทร์ ทำเนียบรัฐบาล
วันจันทร์ที่ 7 มีนาคม 2565
เอนก หนุน นครสวรรค์ประกาศจังหวัด BCG ใช้ศักยภาพมหาวิทยาลัยพื้นที่ผลักดันจังหวัดให้พัฒนาภายในปี 2575
เอนก หนุน นครสวรรค์ประกาศจังหวัด BCG ใช้ศักยภาพมหาวิทยาลัยพื้นที่ผลักดันจังหวัดให้พัฒนาภายในปี 2575
วันที่ 4 มีนาคม 2565 ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวเปิดและร่วมรับฟังการเสวนาเรื่อง “พญาลิไท” พระผู้พระราชทานความรุ่งเรืองให้เมืองนครสวรรค์ พร้อมทั้งบรรยายพิเศษในหัวข้อ “อุดมศึกษาไทยในยุคใหม่: ความท้าทายและความคาดหวัง” ณ ห้องประชุม อมราวดี มหาวิทยาลัยราชภัฏนครสวรรค์ โดยมีนายชยันต์ ศิริมาศ ผู้ว่าราชการจังหวัดนครสวรรค์ ผู้ช่วยศาสตราจารย์ ดร.ไชยรัตน์ ปราณี อธิการบดีมหาวิทยาลัยราชภัฏนครสวรรค์ และผู้บริหารให้การต้อนรับ
รมว.เอนก กล่าวในตอนหนึ่งว่า นครสวรรค์เป็นจังหวัดที่มีความพิเศษ นครสวรรค์เดิมนั้นที่มีอยู่ในศิลาจารึกในยุคสุโขทัยคือเมืองพระบาง ซึ่งเป็นเมืองสองฝ่ายฟ้า โดยหลักการปกครองสมัยโบราณเมืองพระบางขึ้นอยู่กับเมืองสุโขทัย อันมีพญาลิไทเป็นผู้สร้างเมือง แต่ในขณะเดียวกันก็ต้องไม่เป็นปรปักษ์กับอีกฝ่ายฟ้าหนึ่งคือเมืองอยุธยา เพราะฉะนั้นนครสวรรค์จึงเป็นเมืองพิเศษ คือมีสองอารยธรรม โดยอยากให้มหาวิทยาลัยราชภัฏนครสวรรค์ถือเอาไปเป็นภาระในการศึกษาค้นคว้าความพิเศษนี้ และน่าจะนำความรู้ในเรื่องศิลปะสุโขทัย และอยุธยามาสร้างเป็นพิพิธภัณฑ์หรือวัดขึ้นมาใหม่ โดยให้เมืองนครสวรรค์เป็นเมืองให้กำเนิดใหม่ของอารยธรรมสุโขทัยและอยุธยา นำศิลปะ วัฒนธรรม อารยธรรมเดิมมาสร้างสรรค์ โดยความร่วมมือกับจังหวัด ภาคเอกชนในพื้นที่ สร้างจากการศึกษาค้นคว้า เก็บรวบรวมจากหลักฐานทางประวัติศาสตร์ งานวิจัย หากสามารถนำความรู้ที่มีทำให้ออกมาได้ก็จะช่วยให้มีความน่าสนใจมากยิ่งขึ้น สิ่งเหล่านี้เป็นพลังทางประวัติศาสตร์ซึ่งนครสวรรค์มีเยอะมาก และเป็นสิ่งที่คนทั่วไปไม่ค่อยรู้ ถือเป็นหน้าที่ของคนรุ่นเราที่ต้องสร้างขึ้นมาบนสิ่งที่คนรุ่นเก่ามีให้
อีกหนึ่งความพิเศษจากภูมิศาสตร์ของจังหวัด คือเป็นจังหวัดที่มีแม่น้ำหลายสายทั้ง ปิง วัง ยม น่าน และเจ้าพระยา คนนครสวรรค์เองจะต้องลุกขึ้นมาเห็นความสำคัญของจังหวัด ถ้าไม่มีนครสวรรค์ก็ไม่มีเจ้าพระยาซึ่งเป็นที่มาของแม่น้ำภาคกลางทั้งหมด อีกทั้งยังมีแหล่งน้ำจืดขนาดใหญ่ คือ บึงบอระเพ็ด สิ่งนี้ทำให้ตนเกิดความคิดว่า นครสวรรค์น่าจะทำจังหวัด BCG เนื่องจากมีความอุดมสมบูรณ์ของทรัพยากรธรรมชาติสูง มีประวัติศาสตร์ที่ร่ำรวย รวมทั้งมีผู้คนที่หลากหลาย ซึ่งเข้ากับ BCG ที่เป็นหนึ่งในนโยบายสำคัญของรัฐบาล โดยมี สวทช.ในการกำกับของ อว. เป็นหน่วยงานหลักในการดำเนินงาน นอกจากนี้การที่นครสวรรค์มีเศรษฐกิจอยู่ในระดับแนวหน้าของภาคเหนือ จึงเหมาะสมที่จะทำให้เป็นจังหวัดที่พัฒนาแล้วในอีก 10 ปีข้างหน้า ทำให้เป็นต้นแบบของการพัฒนาแล้วให้กับจังหวัดอื่นๆ พวกเราจะต้องเป็นคนสร้างนครสวรรค์ยุคใหม่ มหาวิทยาลัยราชภัฏนครสวรรค์ต้องถือว่าเป็นโอกาสทองในการรับใช้พื้นที่ อาจารย์สามารถเป็นกลไก สมอง สติปัญญาของการสร้างเมืองนครสวรรค์ ท่านต้องไปคิดต่อให้ลึกซึ้ง และต้องมีโอกาสสำคัญในการปักธงประกาศที่จะมาช่วยจังหวัด ร่วมแรงร่วมใจกันคิด และลงมือทำให้เกิดขึ้น
“มหาวิทยาลัยราชภัฏนครสวรรค์เองจะต้องทำตัวให้เป็นมหาวิทยาลัยของจังหวัด ทำผลงานเพื่อจังหวัดตนเองและพื้นที่ใกล้เคียงทำประโยชน์ให้กับพื้นที่ ชุมชน สังคม ต้องรับใช้พื้นที่ให้มากที่สุด สร้างให้นครสวรรค์เป็นจังหวัดที่พัฒนาแล้วภายในปี 2575 ขอฝากมหาวิทยาลัยไว้กับจังหวัด และคนในพื้นที่ให้ช่วยดูแล อำนวยความสะดวก และใช้มหาวิทยาลัยให้เต็มศักยภาพ” รมว.เอนก กล่าวในตอนท้าย
วันศุกร์ที่ 10 มิถุนายน 2565
ชัยวุฒิ เผย PDPA พลเมืองดี ถ่ายคลิปได้  เเนะอย่าเเชร์มั่ว ดูเจตนา
ชัยวุฒิ เผย PDPA พลเมืองดี ถ่ายคลิปได้  เเนะอย่าเเชร์มั่ว ดูเจตนา
ชัยวุฒิเผยเจตนารมณ์ของPDPAคุ้มครองข้อมูลของปชช.ที่ให้ไว้กับผู้ประกอบการร้านค้าหรือองค์กรต่างๆไม่ให้รั่วไหลและห้ามนำไปใช้ในทางเสียหายไม่เหมาะสมคือหัวใจสำคัญ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส)เปิดเผยถึงกรณีที่ประชาชนอาจจะวิตกกังวลเกี่ยวกับการปฏิบัติตามพ.ร.บ.ข้อมูลส่วนบุคคล(PDPA)ที่มีผลบังคับใช้ตั้งแต่วันที่1มิถุนายน2565 เกรงว่าจะผิดกฎหมายหรือไม่นั้นพบว่าหนึ่งในข้อกังวลกรณีพบเห็นเหตุการณ์ผิดปกติแล้วถ่ายภาพหรือคลิปเป็นเป็นหลักฐานจะทำได้หรือไม่
ในกรณีนี้สามารถทำได้แต่ต้องไม่นำมาเผยแพร่หรือโพสต์ด้วยตนเองโดยควรส่งหลักฐานเหล่านั้น ให้เจ้าหน้าที่ตำรวจหรือให้ผู้ที่เกี่ยวข้องตามกฎหมาย
“การที่เราเอาภาพที่ไม่เหมาะสมเอาคลิปที่ไม่ถูกต้องเหมาะสมมาโพสต์หรือมาแชร์เองก็อาจจะไปละเมิดสิทธิของคนอื่นอาจจะถูกฟ้องร้องดำเนินคดีได้เพราะเขาเป็นผู้เสียหายจากสิ่งที่ท่านทำแต่ถ้าเก็บคลิปแล้วนำไปให้เจ้าหน้าที่เพื่อเป็นหลักฐานเพื่อประโยชน์ในทางรูปคดีอันนี้ทำได้อยู่แล้ว”ชัยวุฒิกล่าว
พร้อมทั้งย้ำว่ากฎหมายPDPAมุ่งที่จะคุ้มครองข้อมูลส่วนบุคคลคือข้อมูลของพี่น้องประชาชนที่เคยให้กับร้านค้าหน่วยงานต่างๆ ซึ่งผู้ประกอบการและหน่วยงานเหล่านั้นต้องเก็บข้อมูลของประชาชนให้ดีไม่ให้รั่วไหลถ้าจะนำไปใช้ประโยชน์ก็ต้องขอความยินยอมจากผู้ที่เป็นเจ้าของข้อมูลและห้ามนำไปใช้ทำให้พี่น้องประชาชนหรือเจ้าของข้อมูลเกิดความเสียหาย
นายชัยวุฒิกล่าวว่านี่คือหลักการสำคัญของกฎหมายแต่เรื่องการโพสต์การแชร์การให้ข่าวต่างๆไม่ได้เป็นเจตนารมณ์ของกฎหมายนี้เพียงแต่อาจจะไปผิดกฎหมายอื่นเป็นการละเมิดสิทธิบุคคลมีการฟ้องแพ่งเรียกร้องค่าเสียหายกันอันนี้อีกเรื่องหนึ่งอยากให้มองว่าเจตนารมณ์ของPDPAคุ้มครองข้อมูลของเราที่เก็บไว้ในร้านค้าหรือองค์กรต่างๆไม่ให้รั่วไหลนี่คือหัวใจสำคัญ
“ประชาชนเป็นเจ้าของข้อมูลสำคัญของตัวท่านเองเวลาท่านให้ข้อมูลกับบุคคลร้านค้าหรือหน่วยงานต่างๆท่านมีสิทธิที่จะไม่ยินยอมให้นำข้อมูลที่เป็นความลับข้อมูลส่วนบุคคลร้านค้าหรือหน่วยงานไม่มีสิทธินำข้อมูลไปเปิดเผยหากนำไปเปิดเผยจะมีความผิดตามกฎหมายPDPAประชาชนควรติดตามหากมีใครนำข้อมูลส่วนบุคคลของท่านที่ท่านให้ไว้ไปใช้หรือนำไปเผยแพร่ทำให้เกิดความเสียหายกับตัวเราสามารถฟ้องร้องดำเนินคดีได้ตามกฎหมายPDPA”รัฐมนตรีดีอีเอสกล่าว
นับเป็นอีกภารกิจที่สำคัญของกระทรวงฯและสำนักงานคณะกรรมการคุ้มครองข้อมูลส่วนบุคคลคนสคส.ต้องเร่งขับเคลื่อนก็คือพยายามประสานงานกับภาคธุรกิจและหน่วยงานภาครัฐต่างๆให้มีการเก็บข้อมูลให้มีมาตรฐานให้มีระบบที่ดีไม่ให้มีข้อมูลรั่วไหล ข้อมูลที่ให้กับหน่วยงานต่างๆประชาชนก็มีสิทธิในข้อมูลของตัวเองดังนั้นต้องคอยติดตามว่าข้อมูลนี้ใครนำไปใช้ในทางไม่ชอบหรือไม่ถ้าพบก็แจ้งร้องเรียนมาทางสำนักงานสคส.เพื่อคุ้มครองสิทธิในข้อมูลของตัวเอง
**************
วันศุกร์ที่ 1 เมษายน 2565
ดีอีเอส บูรณาการทุกหน่วยงาน เร่งแก้ปัญหาอาชญากรรมทางออนไลน์
ดีอีเอส บูรณาการทุกหน่วยงาน เร่งแก้ปัญหาอาชญากรรมทางออนไลน์
ดีอีเอส รายงานความคืบหน้า กรรมาธิการฯ ติดตามตรวจสอบโครงการด้านดิจิทัลฯ เผยเร่งแก้ปัญหาบัญชีม้า ที่ผ่านมาดำเนินคดีแล้ว 5517 คดี มูลค่าความเสียหายกว่า 869 ล้านบาท พบหลอกลวงโอนเงินออนไลน์ เป็นอันดับ 1 มูลค่าเสียหายกว่า 693 ล้าน 3 เดือนแรกปี 65 มีคำสั่งศาลปิดกั้นแล้ว จำนวน 742 Urls
พ.ต.อ. อัครพล บุณโยปัยฎัมภ์ ผู้ช่วยปลัดกระทรวงดิจิทัลเพื่อเศรษฐกิจและสังคม ร่วมให้ข้อคิดเห็นต่อคณะอนุกรรมาธิการติดตาม ตรวจสอบโครงการด้านดิจิทัล และการพัฒนาสู่สังคมดิจิทัลวิถีใหม่ ณ ห้องประชุมกรรมาธิการ N 406 ชั้น 4 อาคารรัฐสภา ทั้งนี้สืบเนื่องจากการประชุมคณะกรรมการป้องกันปราบปรามและแก้ไขปัญหาอาชญากรรมทางออนไลน์ ครั้งที่ 2/2565 ของกระทรวงดิจิทัลฯ ในโอกาสนี้จึงได้นำเสนอความคืบหน้าในการทำงานบูรณาการระหว่างหน่วยงานต่างๆ ต่อคณะกรรมาธิการฯ เพื่อเร่งประสิทธิภาพการแก้ไขปัญหาความเดือดร้อนของประชาชนจากมิจฉาชีพและอาชญากรรมออนไลน์ โดยหนึ่งในนั้นคือ การแก้ปัญหาบัญชีม้า สกัดเส้นทางการรับและโอนเงินในขบวนการของมิจฉาชีพ ซึ่งจะลดปัญหาความเดือดร้อนของประชาชนจากอาชญากรรมทางออนไลน์
โดยผลการดาเนินการปราบปรามจับกุมดำเนินคดีกับผู้กระทำผิดของกองบัญชาการตำรวจสืบสวนสอบสวนอาชญากรรมทางเทคโนโลยี (บช.สอท.) ในรอบปีที่ผ่านมา จนถึงปัจจุบัน จำนวนทั้งสิ้น 5,517 คดี ผู้ต้องหา 6,348 คน และได้มีการระดมกวาดล้างจับกุมผู้ที่เปิดบัญชีธนาคารแล้วนำไปใช้ในการกระทำผิดผ่านทางออนไลน์ (บัญชีม้า) แล้วจำนวน 344 ราย (บัญชี) มีมูลค่าความเสียหายกว่า 869 ล้านบาท โดยเรียงลำดับมูลค่าความเสียหาย ดังนี้ อันดับ 1 การหลอกลวงออนไลน์ทางด้านการเงิน ครอบคลุมทั้งการหลอกลวง โอนเงิน (Scam/Call Center) และแชร์ลูกโซ่หลอกให้ลงทุนทางออนไลน์ ความเสียหายกว่า 693 ล้านบาท อันดับ 2 การพนันออนไลน์ ความเสียหาย 154 ล้านบาท อันดับ 3 คดีความตาม พ.ร.บ.คอมพิวเตอร์ฯ ความเสียหายกว่า 13 ล้านบาท อันดับ 4 การหลอกลวงจำหน่ายสินค้าออนไลน์ ความเสียหายประมาณ 8 ล้านบาท รวมทั้งในช่วง 3 เดือนแรกของปี 65 ในส่วนเว็บพนันออนไลน์ ได้มีคำสั่งศาลปิดกั้นแล้ว จำนวน 742 Urls
***********************
วันจันทร์ที่ 8 สิงหาคม 2565
กรมทางหลวงเร่งขยายทางหลวง 1021  ตอน อำเภอเชียงคำ  จังหวัดพะเยา - อำเภอเทิง จังหวัดเชียงราย เป็น  4  ช่องจราจร
รองรับถนนสายเศรษกิจ R3A เชื่อมโยงการคมนาคมกลุ่มประเทศอนุภาคลุ่มแม่น้ำโขง คืบหน้ากว่า 80%  แล้วเสร็จพฤศจิกายน 2565
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้รับมอบนโยบายการพัฒนาโครงสร้างพื้นด้านคมนาคมขนส่งปรับปรุงโครงสร้างพื้นฐานทางถนนในพื้นที่ภาคเหนือ พร้อมเร่งรัดติดตามโครงการก่อสร้างทางหลวงหมายเลข 1021 สาย อำเภอดอกคำใต้ - อำเภอเทิง ให้เป็นทางหลวงขนาด 4 ช่องจราจร เนื่องจากเดิมทางหลวงสายนี้มีขนาด 2 ช่องจราจร ไป - กลับ เป็นทางหลวงที่มีแนวเส้นทางพาดผ่านสภาพภูมิประเทศที่เป็นแนวเขาสลับกัน เส้นทางที่คดเคี้ยวไปมาทำให้การเดินทางไม่สะดวกและมีโอกาสเกิดอุบัติเหตุได้ง่าย โดยโครงการดังกล่าวจะช่วยรองรับปริมาณการจราจรที่เพิ่มมากขึ้น รวมทั้งเป็นเส้นทางสายเศรษฐกิจที่เชื่อมโยงโครงข่ายคมนาคมขนส่งระหว่างประเทศอนุภาคลุ่มแม่น้ำโขงผ่านสะพานมิตรภาพไทย - ลาวแห่งที่ 4 (เชียงของ - ห้วยทราย)
กรมทางหลวง (ทล.) โดยสำนักก่อสร้างทางที่ 1 จึงเร่งดำเนินโครงการก่อสร้างทางหลวงหมายเลข 1021 สาย อำเภอดอกคำใต้ (แม่ต๋ำ) - อำเภอเทิง ตอน อำเภอเชียงคำ - อำเภอเทิง โดยจุดเริ่มต้นโครงการอยู่ในพื้นที่ อำเภอดอกคำใต้ จังหวัดพะเยา และจุดสิ้นสุดโครงการอยู่ที่ อำเภอเทิง จังหวัดเชียงราย ระหว่าง กม. ที่ 59+200 - 100+019 ระยะทางรวม 37.019 กิโลเมตร แบ่งการก่อสร้างเป็น 3 ตอน คือ ตอน 1 ก่อสร้างเป็นช่วง ๆ ช่วง กม. ที่ 59+200 - 60+700 กม. ที่ 62+500 - 70+200 และ กม. ที่ 72+200 - 75+000 ระยะทาง 12 กิโลเมตร ตอน 2 ระหว่าง กม. ที่ 75+000 - กม. ที่ 86+000 ระยะทาง 11 กิโลเมตร และตอน 3 ระหว่าง กม. ที่ 86+000 - 100+019 ระยะทาง 14.019 กิโลเมตร ก่อสร้างขยายจากขนาด 2 ช่องจราจรเป็นมาตรฐานทางชั้นพิเศษขนาด 4 ช่องจราจร (ไปกลับข้างละ 2 ช่องจราจร) ผิวทางแอสฟัลต์คอนกรีตช่องจราจรกว้างช่องละ 3.50 เมตร ไหล่ทางข้างนอกกว้างข้างละ 2.50 ด้านในกว้าง 1.50 เมตร มีเกาะกลางแบริเออร์คอนกรีต รวมงานก่อสร้างสะพานคอนกรีตข้ามคลอง 28 แห่ง และก่อสร้างศาลาทางหลวงในบริเวณสองข้างทาง 24 แห่ง พร้อมติดตั้งไฟฟ้าแสงสว่างตลอดเส้นทาง งบประมาณ 2,046 ล้านบาท ปัจจุบันการก่อสร้างคืบหน้าประมาณ 80 % คาดว่าจะก่อสร้างแล้วเสร็จประมาณเดือนพฤศจิกายน ปี 2565
ทางหลวงสาย อำเภอเชียงคำ - อำเภอเทิง เป็นส่วนหนึ่งของทางหลวงหมายเลข 1021 สาย อำเภอดอกคำใต้ (แม่ต๋ำ) - อำเภอเทิง เริ่มต้นจากสี่แยกแม่ต๋ำ (ทางหลวงหมายเลข 1) บรรจบทางหลวงหมายเลข 1020 บริเวณ อำเภอเทิง จังหวัดเชียงราย ระยะทางรวมประมาณ 100.157 กิโลเมตร ทางหลวงสายนี้นับว่ามีความสำคัญเนื่องจากเป็นอีกเส้นทางในการเดินทางสู่สะพานมิตรภาพไทย - ลาวแห่งที่ 4 (เชียงของ - ห้วยทราย) เพื่อเชื่อมต่อไปยังเส้นทาง R3A ทางหลวงนานาชาติที่ที่เชื่อมโยงโครงข่ายคมนาคมขนส่งระหว่างประเทศระหว่างสาธารณรัฐประชาชนจีน สาธารณรัฐประชาธิปไตยประชาชนลาว และประเทศไทย
หากโครงการดังกล่าวแล้วเสร็จ เส้นทางสายนี้จะเป็นอีกเส้นทางที่สำคัญในการอำนวยความสะดวกให้กับประชาชนในพื้นที่แหล่งผลิตสินค้าทั้งภาคเกษตร ภาคขนส่งสินค้าและภาคท่องเที่ยวและการลงทุนแถบพื้นที่ชายแดน พร้อมรองรับการเปิดเส้นทาง R3A และโครงการสี่เหลี่ยมเศรษฐกิจไทย - ลาว - จีน และประชาคมเศรษฐกิจอาเซียน (AEC) ที่จะช่วยส่งเสริมเศรษฐกิจการค้าการขนส่งสินค้าระหว่างประเทศข้ามพรมแดนให้มีความสะดวกรวดเร็วยิ่งขึ้น
วันอังคารที่ 3 พฤษภาคม 2565
เสริมทักษะอาชีพแรงงานรองรับระเบียงเศรษฐกิจภาคใต้
วันอังคารที่ 3 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าพัฒนาพื้นที่เศรษฐกิจใหม่โดยจะพัฒนา 4 จังหวัดภาคใต้ตอนบน ได้แก่ จ.ชุมพร ระนอง สุราษฎร์ธานี และนครศรีธรรมราช เป็นพื้นที่ระเบียงเศรษฐกิจภาคใต้ สู่การเป็นเมืองท่องเที่ยวและบริการระดับโลก พร้อมเร่งเสริมทักษะอาชีพแก่แรงงานและประชาชนในพื้นที่กว่า 10 หลักสูตร เช่น ภาษาอังกฤษสำหรับพนักงานโรงแรม การยกระดับคุณภาพงานบริการที่เป็นเลิศ การทำเบเกอรี่ บาริสต้ามืออาชีพ การแปรรูปอาหารทะเล การนวดเพื่อสุขภาพ นักส่งเสริมสุขภาพแบบองค์รวม นักจัดการด้านอาหารและโภชนาการบนเรือ เพื่อให้เกิดผลิตภัณฑ์การท่องเที่ยวใหม่ๆ ตลอดจนสร้างเครือข่ายการท่องเที่ยวกับประเทศเพื่อนบ้าน ดึงดูดนักท่องเที่ยวจากทั่วโลก สร้างรายได้แก่ชุมชนอย่างยั่งยืน ผู้สนใจสอบถามได้ที่สำนักงานพัฒนาฝีมือแรงงานทุกแห่งทั่วประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี